PROKAL.CO, Saharian sakaluargaan Utuh -ngaran asal sambat nang manulis haja wal lah- haur bajalanan kaliling kota, tapi kada jalas apa tujuannya.
Kesah handak mambantas sakaluargaan kada jadi. Sabab satiap handak barhanti, ada haja nang kada cocok wan bantasan di wadah mambantas tu.
Mauk kada ada wadah mambantas nang cocok, Utuh nang manyetir oto lalu mambawa bulik seberataan kaluarganya tu.
"Laparnya eh," sambat abahnya Utuh nang lalu barabah di muka tivi.
"Apa nang kita bantas ni bah," takun ading Utuh nang jua lapar.
"Serah haja nang panting nyaman. Tuh nukar bantasan," sambat abahnya.
Utuh nang dasarnya padai ni lalu ai mamadahi abahnya kada usah bejalan kaluar. Bepesan bantasan lalu hape haja.
"Nukar apa bah," takun Utuh nang sibuk mamicik hape.
"Serah kam haja nang panting nyaman," sahut abahnya.
Imbah abahnya bepandir nang kaya tu, Utuh mahandak hapenya imbah tu umpat barabah jua di higa abahnya.
"Lawasnya eh pasanan. Hampir tiga jam sudah," abah Utuh bapandir surangan.
"Tuh lawasnya pesanan bantasan. Coba ikam haja nang tulak tadi, sudah kanyang kita," pandir abahnya.
"Pesanan apa bah," takun Utuh
"Pesanan bantasan nang ikam sambat tadi," takun abahnya.
"Ulun haja baluman memasan. Abah ditakuni tadi manyambat sambarang ulun haja, jadi kada ulun pasankan. Amun sambarang ulun, kabujuran ulun masih kanyang," sambat Utuh nang maulah abahnya manapuk jidat.(oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn